Beroš: Zahtjevi mladih liječnika opravdani, ali zdravstvena reforma se ne može rješavati prosvjedima na ulici - tportal
Tportal
Otvori navigaciju
Zatvori navigaciju
Navigacija
Traži
Vijesti
Popularno
Najnovije
SP 2022 Katar.
Vizionar godine
Rubrike
Vijesti
Biznis
Sport
Kultura
Tehno
Showtime
Lifestyle
Jet set
Autozona
Planet B
Servisi
Tel. imenik
Playtoy
Meni
Webmail
Iskrica
MAXtv
Beroš: Zahtjevi mladih liječnika opravdani, ali zdravstvena reforma se ne može rješavati prosvjedima na ulici
Društvene mreže
0
0
0
0
0
Najpopularnije vijesti
odgovorio prosvjednicima
Beroš: Zahtjevi mladih liječnika opravdani, ali zdravstvena reforma se ne može rješavati prosvjedima na ulici
Autor: V.Mo./Hina
Zadnja izmjena 24.09.2022 16:28
Objavljeno 24.09.2022 u 16:28
Facebook 0
Twitter 0
Viber 0
Whatsapp 0
Mail 0
Ispiši
Facebook 0
Twitter 0
Viber 0
Whatsapp 0
Podijeli
Vili Beroš
Izvor: Cropix / Autor: Damir Krajač
Ministar zdravstva Vili Beroš rekao je u subotu kako je većina pitanja koja su iznesena na današnjem prosvjedu mladih liječnika koji traže hitne reforme već u postupku rješavanja, no ocijenio je i kako se zdravstvena reforma ne može rješavati prosvjedima na ulici
"O reformi zdravstva i načinima na koje rješavati nagomilane probleme u našem zdravstvenom sustavu razgovaramo sa svim dionicima, od komora i strukovnih udruga liječnika te zdravstvenog osoblja do udruga pacijenata. Danas smo otvorili vrata dijalogu i s predstavnicima Inicijative mladih liječnika čije zahtjeve podržavamo, ali ne i način njihova rješavanja prosvjedom", priopćio je Beroš.
21
NEZADOVOLJSTVO
[FOTO] Prosvjed liječnika pred Ministarstvom: Želimo djela, a ne riječi
nezadovoljstvo
Počeo prosvjed mladih liječnika koji traže reformu zdravstvenog sustava
14
OSVRT KREŠIMIRA LUETIĆA
Mladim liječnicima je dosta! Izlaze na ulice, a ovo su razlozi zašto ću ih podržati
Ministar je u subotu primio na razgovor predstavnike Inicijative mladih liječnika koja je organizirala prosvjed ispred Ministarstva zdravstva, nezadovoljna brzinom reformskih promjena u hrvatskom zdravstvenom sustavu, posebno položajem mladih liječnika na početku karijere. Beroš je istaknuo kako je Inicijativa već ranije u medijima najavila prosvjed kojim su željeli ukazati na potrebu bržeg rješavanja problema, a Ministarstvo je Inicijativu obavijestilo kako je pripremljen termin za sastanak 3. listopada na kojem bi otvoreno i argumentirano razgovarali o svim pitanjima koja tište ne samo mlade liječnike, već i sve druge dionike sustava, od zaposlenika do pacijenata.
+15
+12
Prosvjed mladih liječnika
Izvor: Cropix / Autor: Vanesa Pandzic
Zaključio je da je većina pitanja koja u javnosti apostrofira Inicijativa već u postupku rješavanja jer su pripremljeni prijedlozi izmjena u Zakonu o zdravstvenoj zaštiti i Zakonu o obveznom zdravstvenom osiguranju koji uskoro idu u javnu raspravu, a kada će svi, pa i Inicijativa, moći iznijeti svoje prijedloge. Isto vrijedi i za novi Pravilnik o specijalističkom usavršavanju doktora medicine iz lipnja ove godine, koji djelom daje odgovore na primjedbe mladih liječnika, dodao je. Ministar je poručio kako su u svim navedenim aktivnostima aktivno sudjelovale određene strukovne organizacije i udruge čiji su predstavnici bili sudionici prosvjeda te i od njih očekuje institucionalnu konstruktivnu suradnju.
Izvor: Cropix / Autor: Vanesa Pandži
"Samo otvorena rasprava s konkretnim prijedlozima može nas odvesti korak naprijed prema učinkovitijem zdravstvenom sustavu", rekao je Beroš. Dodao je kako mu je drago što je Inicijativa mladih liječnika, koji bi sutra trebali biti nositelji hrvatskog zdravstvenog sustava, prihvatila dijalog u konstruktivnom ozračju.
"Predstavnici Inicijative ugodno su me iznenadili svojom zrelošću i rezoniranjem na sastanku te imam vjeru u njihov aktivan doprinos", naglasio je ministar. Ranije danas, nekoliko stotina mladih liječnika, specijalizanata i studenata prosvjedovalo je pred Ministarstvom zdravstva gdje su izrazili nezadovoljstvo sustavom, njegovim upravljanjem i svojim statusom te zatražili hitne reforme, pregovaranje za njihova prava, reformu specijalističkog usavršavanja te izmjenu koeficijenata.
strava na pregledu
Tijekom gastroskopije pacijentici slomili zube, KBC Split pokreće istragu
bez održivosti
Petrov: Reforma zdravstva je još jedan pucanj u prazno
izmjena zakona
Liječnička komora smatra da Zakon o zdravstvenom osiguranju neće financijski stabilizirati zdravstvo, imaju prijedlog